1.ชื่อเรื่อง : การพัฒนาแนวทางการวางแผนจำหน่ายผู้ป่วยเด็กโรคปอดอักเสบต่อการกลับมารักษาซ้ำของผู้ป่วยเด็กโรคปอดอักเสบและความพึงพอใจของผู้ดูแล ตึกเด็กโรงพยาบาลสมเด็จ

2.หลักการและเหตุผล :

โรคปอดอักเสบเป็นโรคติดเชื้อทางเดินหายใจที่พบบ่อยในเด็ก จากข้อมูลองค์การอนามัยโลกพบว่าโรคปอดอักเสบเป็นสาเหตุการเสียชีวิตที่สำคัญในเด็กอายุต่ำกว่า 5ปี มากเป็นอันดับหนึ่งของเด็กทั่วโลก สอดคล้องกับโรงพยาบาลสมเด็จ ซึ่งพบว่าปอดอักเสบในเด็ก เป็นปัญหา 1 ใน 5 โรคสำคัญของตึกเด็ก และยังพบว่ามีอัตราการกลับมารักษาซ้ำสูงอย่างต่อเนื่อง ปี 2558=3.22%, 2559=13.53% และ 2560= 2.88% จากข้อมูลดังกล่าว ทำให้พยาบาลตึกเด็กตระหนักถึงความสำคัญของปัญหา จึงร่วมกันหาแนวทางแก้ไขโดยพัฒนาแนวทางการวางแผนจำหน่ายผู้ป่วยเด็กโรคปอดอักเสบขึ้น ซึ่งที่ผ่านมาได้มีการนำแนวทางการวางแผนจำหน่ายมาใช้แบบรวมโรค ไม่ได้เฉพาะเจาะจงรายโรค

3.วัตถุประสงค์

1.เพื่อลดอัตราการกลับมารักษาซ้ำในเด็กโรคปอดอักเสบ

2.เพื่อให้ผู้ดูแลมีความพึงพอใจในบริการมากขึ้น

4.สมสมุติฐาน

1.การพัฒนาแนวทางการวางแผนจำหน่ายผู้ป่วยเด็กโรคปอดอักเสบสามารถลดอัตราการกลับมารักษาซ้ำได้

2.การพัฒนาแนวทางการวางแผนจำหน่ายผู้ป่วยเด็กโรคปอดอักเสบสามารถเพิ่มความพึงพอใจแก่ผู้ดูแลได้

5.ประโยชน์ที่ได้รับ

1.ได้รูปแบบการวางแผนจำหน่ายผู้ป่วยเด็กโรคปอดอักเสบ

2.ได้แนวปฏิบัติการวางแผนจำหน่ายผู้ป่วยเด็กโรคปอดอักเสบสามารถ

6.รูปแบบ

การพัฒนาแนวทางการวางแผนจำหน่ายผู้ป่วยเด็กโรคปอดอักเสบคือ การพัฒนาขั้นตอนและวิธีการปฏิบัติการพยาบาล ที่พยาบาลวิชาชีพตึกเด็ก โรงพยาบาลสมเด็จ ได้ให้การพยาบาลผู้ป่วยเด็กโรคปอดอักเสบในระหว่างที่พักรักษาตัวอยู่ในโรงพยาบาลและมีการเตรียมจำหน่ายก่อนกลับบ้าน ซึ่งพัฒนาจากแนวคิดการวางแผนจำหน่ายผู้ป่วยแบบ M-E-T-H-O-D ของ Hucy et al. cited by Lubkin, 1986 (อ้างในแนวทางการดูแลรักษาโรคปอดอักเสบขององค์การอนามัยโลก WHO, 2013)

7.ประชากรที่ศึกษา

ผู้ป่วยเด็กอายุ 0-5ปี ที่ได้รับการวินิจฉัยว่าเป็นโรคปอดอักเสบที่ไม่มีภาวะแทรกซ้อนและโรคประจำตัว และเข้ารับการรักษาที่ตึกเด็กโรงพยาบาลสมเด็จ ระหว่างวันที่ 1 พ.ค.2561 -30 ก.ค. 2561

8.เครื่องมือ

1. เครื่องมือที่ใช้ในการพัฒนาการวางแผนจำหน่ายผู้ป่วยเด็กโรคปอดอักเสบ จำนวน 6 ชุด

2. เครื่องมือที่ใช้ในการเก็บรวบรวมข้อมูล 2 ชุด คือ แบบสอบถามความพึงพอใจ และแบบบันทึกการกลับมารักษาซ้ำโรคปอดอักเสบในเด็ก

9.ขั้นตอนการดำเนินงาน

ขั้นตอนการดำเนินงานประกอบด้วย 6 ขั้นตอนดังนี้

ขั้นตอนที่ 1 จัดอบรมพยาบาลวิชาชีพตึกเด็ก โดยจัดทำโครงการอบรมเชิงปฏิบัติการ และแผนการอบรมเชิงปฏิบัติการ เรื่องการพัฒนาแนวทางการวางแผนจำหน่ายผู้ป่วยเด็กโรคปอดอักเสบแบบ M-E-T-H-O-D

ขั้นตอนที่ 2 ร่วมกันพัฒนาการวางแผนจำหน่ายผู้ป่วยเด็กโรคปอดอักเสบ โดยมีการประชุมกลุ่มและร่วมกันอภิปรายเพื่อสร้างแนวปฏิบัติการวางแผนจำหน่ายผู้ป่วยเด็กโรคปอดอักเสบ คู่มือการดูแลเด็กโรคปอดอักเสบ คู่มือการวางแผนจำหน่ายผู้ป่วยเด็กโรคปอดอักเสบสำหรับพยาบาล

ขั้นตอนที่ 3 ทดลองใช้การวางแผนจำหน่ายผู้ป่วยเด็กโรคปอดอักเสบ

ขั้นตอนที่ 4 ปรับปรุงแก้ไขการวางแผนจำหน่ายผู้ป่วยเด็กโรคปอดอักเสบ

ขั้นตอนที่ 5 นำการวางแผนจำหน่ายผู้ป่วยเด็กโรคปอดอักเสบที่พัฒนาขึ้นไปใช้ตามขั้นตอนการนำไปใช้

ขั้นตอนที่ 6 ประเมินผลการวางแผนจำหน่ายผู้ป่วยเด็กโรคปอดอักเสบ

10.วิธีการวิเคราะห์

1. ข้อมูลทั่วไปของกลุ่มตัวอย่างหาค่าความถี่ร้อยละ

2. เก็บข้อมูลเปรียบเทียบการกลับมารักษาซ้ำในผู้ป่วยเด็กโรคปอดอักเสบ

3. คะแนนความพึงพอใจในผู้ป่วยเด็กโรคปอดอักเสบหาค่าร้อยละ

11.ผลการวิเคราะห์

12.อภิปรายผล

13.ข้อเสนอแนะ

14.อ้างอิง / บรรณานุกรม